РЕГЛАМЕНТ (ЕО) № 950/2008 НА КОМИСИЯТА
от 25 септември 2008 година
относно издаването на лицензии за внос на ориз в рамките на тарифните квоти, открити за подпериода септември 2008 от Регламент (ЕО) № 327/98
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1234/2007 на Съвета от 22 октомври 2007 година за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
като взе предвид Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (2), и по-специално член 7, параграф 2 от него,
като взе предвид Регламент (ЕО) № 327/98 на Комисията от 10 февруари 1998 година за откриване и за начин на управление на някои тарифни квоти при внос на цял и на натрошен ориз (3), и по-специално член 5, първа алинея от него,
като има предвид, че:
(1)
Регламент (ЕО) № 327/98 открива и определя начина на управление на някои тарифни квоти при внос на цял и натрошен ориз, разпределени по страни на произход и групирани в няколко подпериода в съответствие с приложение IX към посочения регламент и с Регламент (ЕО) № 60/2008 на Комисията (4) (Регламент (ЕО) № 60/2008, който открива отделен подпериод за месец февруари 2008 година за тарифната квота за внос на бланширан и полубланширан ориз с произход от Съединените американски щати).
(2)
Подпериодът септември е трети подпериод за квотите за ориз, предвидени в член 1, параграф 1, буква г) от Регламент (ЕО) № 327/98, четвърти подпериод за квотите за ориз с произход Тайланд, Австралия и с произход, различен от Тайланд, Австралия и САЩ, предвидени в буква а) от същия параграф и пети подпериод за квотата за ориз с произход САЩ, предвидена в буква а) от същия параграф.
(3)
От предоставената информация съгласно член 8, буква а) от Регламент (ЕО) № 327/98 следва, че за квотите с поредни номера 09.4116 - 09.4117 - 09.4119 - 09.4168 заявленията, подадени през първите десет работни дни на месец септември 2008 г. в съответствие с член 4, параграф 1 от посочения регламент, се отнасят за количество, надвишаващо наличното. Поради това следва да се определи до каква степен могат да се издават лицензии за внос, като се посочи коефициентът на разпределение, който да се прилага към заявените количества за съответните квоти.
(4)
От горепосочената информация следва също, че за квотите с поредни номера 09.4127 - 09.4128 - 09.4129 - 09.4112 заявленията, подадени през първите десет работни дни на месец септември 2008 г. в съответствие с член 4, параграф 1 от Регламент (ЕО) № 327/98, се отнасят за количество, по-малко или равно на наличното.
(5)
Неизползваните за подпериода септември количества от квотатите с пореден номер 09.4127 - 09.4129 - 09.4130 са прехвърлени към квота номер 09.4138 за следващия квотен подпериод, в съответствие с член 2 от Регламент (ЕО) № 327/98.
(6)
Поради това следва да се определят за квоти с пореден номер 09.4138 и 09.4168 общите количества, налични за следващия квотен подпериод, в съответствие с член 5, първа алинея от Регламент (ЕО) № 327/98,
ПРИЕ НАСТОЯЩИЯ РЕГЛАМЕНТ:
Член 1
1. Заявленията за лицензии за внос на ориз, отнасящи се до квотите с поредни номера 09.4116 - 09.4117 - 09.4119 - 09.4168, посочени в Регламент (ЕО) № 327/98, подадени през първите десет работни дни на месец септември 2008 г., са основание за издаването на лицензии за заявените количества, към които се прилагат коефициенти на разпределение, определени в приложението към настоящия регламент.
2. Общите налични количества в рамките на квотите с поредни номера 09.4138 и 09.4168, посочени в Регламент (ЕО) № 327/98 за следващия квотен подпериод, са определени в приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 25 септември 2008 година.